**แนวทางการดำเนินงาน**

**โครงการยกระดับ****ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.)**

**กรอบนโยบาย : กรอบการพื้นฟูเศรษฐกิจและสังคมของประเทศ ที่ได้รับผลกระทบจากการระบาดของโรคติดเชื้อไวรัสโคโรนา 2019 ด้านเกษตร**

**แผนงาน 3.1 :** เกษตรอัจฉริยะ (เกษตรแม่นยำ เกษตรแปลงใหญ่ การเกษตรที่มีมูลค่าสูง) อุตสาหกรรมอาหาร Bioeconomy ท่องเที่ยวเน้นคุณภาพ Hospitality Industry เศรษฐกิจสร้างสรรค์

**วัตถุประสงค์**

เพื่อพัฒนาศักยภาพศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ในการถ่ายทอดความรู้ โดยนำเทคโนโลยี นวัตกรรมมาประยุกต์ใช้ใน ศพก.

**เป้าหมาย**

ศูนย์เรียนรู้การเพิ่มประสิทธิภาพการผลิตสินค้าเกษตร 882 ศูนย์ ศูนย์ละไม่เกิน 500,000 บาท

**เงื่อนไขการเข้าร่วมโครงการฯ**

1. เป็นศูนย์เรียนรู้การเพิ่มประสิทธิภาพการผลิตสินค้าเกษตร(ศูนย์หลัก) ของกรมส่งเสริมการเกษตร ที่มีฐานข้อมูลในระบบ [alc.doae.go.th](http://www.alc.doae.go.th)

2. มีการวิเคราะห์ความต้องการพัฒนา 4 ด้าน ฐานเรียนรู้ แปลงเรียนรู้ วัสดุ อุปกรณ์ในการถ่ายทอดความรู้/แลกเปลี่ยนเรียนรู้ และอื่นๆ

2.1 ฐานเรียนรู้ เป็นจุดเรียนรู้เฉพาะเรื่องที่สอดคล้องกับหลักสูตรการเรียนรู้ที่เป็นชุดเนื้อหาวิชาที่ตอบโจทย์และประเด็นปัญหาทางการเกษตรของชุมชน โดยเกษตรกรต้นแบบ นักส่งเสริมการเกษตร ในพื้นที่และหน่วยงานต่างๆ ร่วมกันวิเคราะห์และกำหนดขึ้น เช่นการใช้ปุ๋ยตามค่าวิเคราะห์ดิน การผลิตเมล็ดพันธุ์ การผลิตสารชีวภัณฑ์ ฯลฯ เพื่อใช้แสดงของจริงและใช้ในการฝึกปฏิบัติให้ผู้เรียนรู้ได้เห็นและนำไปปฏิบัติต่อเนื่อง

2.2 แปลงเรียนรู้ เป็นแปลงของเกษตรกรต้นแบบที่ทำการผลิตสินค้าเกษตร สามารถใช้ประโยชน์ในการสาธิตวิธี และสาธิตผลให้กับเกษตรกรในชุมชนได้เรียนรู้

2.3 วัสดุ อุปกรณ์ในการถ่ายทอดความรู้/แลกเปลี่ยนเรียนรู้

2.4 อื่นๆ ตามผลการวิเคราะห์ความต้องการพัฒนาของ ศพก.

**กรอบการดำเนินงาน**

1. เป็นโครงการ/กิจกรรม ที่เพิ่มประสิทธิภาพหรือต่อยอด ให้ศพก. มีความพร้อมเป็นแหล่งเรียนรู้และศูนย์กลางการให้บริการด้านการเกษตรของชุมชน

2. เป็นโครงการ/กิจกรรม ที่พัฒนาศักยภาพ ฐานเรียนรู้ แปลงเรียนรู้ หลักสูตรเรียนรู้ และวัสดุ อุปกรณ์ในการถ่ายทอดความรู้/แลกเปลี่ยนเรียนรู้ สำหรับเป็นแหล่งเรียนรู้ และศูนย์กลางการให้บริการด้านการเกษตรของชุมชน โดยการนำนวัตกรรม เทคโนโลยี งานวิจัย มาต่อยอดการทำการเกษตรของ ศพก. เช่น ระบบน้ำ โรงเรือนอัจฉริยะ วัสดุอุปกรณ์สำหรับการเรียนรู้ รวมทั้งการพัฒนากระบวนการผลิตสินค้าเกษตรปลอดภัยตามมาตรฐาน

**งบประมาณ** เงินอุดหนุนตามแผนพัฒนาศักยภาพศูนย์เรียนรู้ จำนวน 441,000,000 บาท

**แนวทางการดำเนินงาน**

**1. แนวทางการดำเนินงาน**

 1.1 คณะกรรมการ ศพก. จัดทำเวที วิเคราะห์และประเมินศักยภาพ เพื่อออกแบบและวางแผนการจัดทำโครงการ พร้อมจัดทำแผนปฏิบัติงานและแผนการใช้จ่ายงบประมาณ ดังนี้

 1) ข้อมูลพื้นฐานของ ศพก.

 - ชื่อ-สกุล เกษตรกรเจ้าของแปลง

 - ที่ตั้งศูนย์

- โทรศัพท์

 - พิกัด

 - สินค้าหลัก

2) กิจกรรมที่จะดำเนินการ

3) วัตถุประสงค์หลักของโครงการ

 4) แผนปฏิบัติงาน/ แผนการใช้จ่ายเงิน

5) ผลลัพธ์ :

 1. การปรับเปลี่ยนหรือการนำเทคโนโลยีเกษตรสมัยใหม่ที่นำมาใช้สามารถทำให้ ศพก. เกิดการเปลี่ยนแปลง ดังนี้

- รายได้เพิ่มขึ้นเฉลี่ย (บาท/ไร่) ...............................บาท

- ต้นทุนการผลิตลดลงเฉลี่ย (บาท/ไร่) ..............บาท

 2. ศพก. 882 ศูนย์ มีความพร้อมในการในการเป็นแหล่งเรียนรู้ของชุมชน

1.2 คณะทำงานปฏิบัติการขับเคลื่อนงานนโยบายสำคัญและการแก้ไขปัญหาการเกษตรระดับอำเภอ (Operation Team : OT) พิจารณาโครงการ “ผ่าน” หรือ “ไม่ผ่าน” ตามกรอบการดำเนินงาน และเสนอคณะกรรมการอำนวยการขับเคลื่อนงานนโยบายสำคัญและการแก้ไขปัญหาภาคการเกษตรระดับจังหวัด (Chief of Operation : CoO)

1.3 คณะกรรมการอำนวยการขับเคลื่อนงานนโยบายสำคัญและการแก้ไขปัญหาภาคการเกษตรระดับจังหวัด (Chief of Operation : CoO) พิจารณาโครงการ “เห็นชอบ” หรือ “ไม่เห็นชอบ” ตามที่คณะทำงานฯ ระดับอำเภอเสนอ (OT) และเสนอกรมส่งเสริมการเกษตร

**ผลผลิต** **ผลลัพธ์** **ตัวชี้วัด**

1. ศพก. 882 ศูนย์ สามารถถ่ายทอดเทคโนโลยีและนวัตกรรมที่เหมาะสมได้

2. ศพก. ได้รับการพัฒนา โดยพิจารณาจากรายได้ที่เพิ่มขึ้น หรือต้นทุนการผลิตที่ลดลง

**ขั้นตอนการเสนอขอโครงการฯ**

คณะกรรมการ ศพก. \*\*

เสนอความต้องการ/โครงการ

พิจารณาโครงการฯ

วิเคราะห์ศักยภาพโครงการฯ

พิจารณาโครงการฯ

หมายเหตุ : ความหมายของคณะกรรมการ ศพก. ให้พิจารณาตามระเบียบกระทรวงเกษตรและสหกรณ์ว่าด้วยการบริหารงานศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) พ.ศ. 2560

กรมส่งเสริมการเกษตร

รวบรวมโครงการ

คณะกรรมการระดับจังหวัด (CoO)

คณะทำงานระดับอำเภอ (OT)